„Agresszíven követett” egy amerikai katonai repülőgépet egy venezuelai vadászgép :: honvedelem.hu
2019. július 22. 18:03, honvedelem. hu / MTI
Az amerikai fegyveres erők déli parancsnoksága által kiadott Twitter-közlemény szerint a haditengerészet EP-3 Aries II típusú gépét „veszélyesen megközelítették” a pénteken történt incidensben, „veszélybe sodorva ezzel a legénységet és a repülőgépet” is. Amerikai részről azt állították, hogy a repülőgép egy „nemzetközileg elismert és jóváhagyott feladatot hajtott végre nemzetközi légtérben. Az incidensről fotókat és egy videót is közzétettek, részleteket azonban nem közöltek sem a gép feladatáról, sem arról, hogy hol történt az incidens.